stanford-oval/wikipedia huggingface dataset:
השושלת הסולומונית
היסטוריה > הקמת השושלת

בשנת 1270 התחוללה הפיכה שלטונית באימפריה האתיופית כאשר שושלת חדשה עלתה לשלטון וטענה שמוצאם ממלכי אקסום ומשושלת מנליק ובכך למוצא משלמה המלך. שליטי שושלת זאגווה שסולקו היו תמיד תחת מתקפה והחבשים לא תמכו בהם מכיוון שלא נמנו על שושלתו של מנליק (הם טענו ליחוס של משה רבנו). על פי המסורת האתיופית מצאו קיסרי אקסום מקלט בשאווה לאחר השתלטות כוחות יהודית המלכה וב-1268 החלו לצבור כוח. במהלך תקופה זו החלה להיווצר קבוצה אתנית חדשה - האמהרים. מקורם של האמהרים באזור צפונית לשאווה ודרומית ללסתה - כיום מחוז דרום וולו. האמהרים, שדגלו בחזרה לימי הפאר של קיסרות אקסום, הונהגו על ידי האציל האמהרי יקונו אמלק. תחת מנהיגותו פתחו האמהרים בלחימה כנגד שושלת זאגווה הבלתי לגיטימית בעיניהם, ולמען החזרת השלטון לידי 'צאצא קיסר אקסום'.
שאיפתו של יקונו אמלק - שייחס את מוצאו לקיסר האחרון של קיסרות אקסום - הייתה להפיל את שושלת זאגווה ולמנות את עצמו לקיסר אתיופיה. על מנת לעודד את תושבי אתיופיה ובייחוד את התגרים להתקומם כנגד הזאגווה, נדרש יקונו אמלאק לעזרת הכנסייה. לכן הוא סיכם עם ראש הכנסייה האתיופית, הקדוש תקלה היימנות, שכאשר יצליח להשתלט על אתיופיה, יעניק לכנסייה שני שלישים מאדמות הממלכה. ראשי הכנסייה הסכימו והאמהרים החלו בפלישה מאזור אמהרה ההיסטורי צפונה ללסתה וווג ומערבה למחוז גוג'אם. האמהרים הצליחו, לאחר קרבות דמים, להרוג את המלך הזאגווי האחרון, אך יורשיו המשיכו בלחימה. בסופו של דבר נוסח הסכם בין הצדדים, על פיו השלטון המרכזי יהיה בשליטת האמהרים ושושלת זאגווה תמשיך לשלוט במחוז וג תחת התואר וגשום (שליט וג).
השנים 1270–1529 נחשבת לתור הזהב של שושלת זו. באותה תקופה הייתה שליטה אפקטיבית של שושלת אחת, והשלטון עבר מאב לבן. לקיסר הייתה שליטה פוליטית, צבאית ושליטה אזורית. בתקופה זו ביססה אתיופיה את עצמה כאימפריה החשובה ביותר במזרח אפריקה ולדומיננטית ביותר בקרן אפריקה כולה.
היסטוריה > פיצול השושלת

במהלך תקופת מלחמת אתיופיה-אדאל כוחות אחמד גראן ביקשו להשמיד את השושלת, והקיסר לבנה דנגל איבד כמה מקרוביו: בנו הבכור פיקטור נהרג ב-7 באפריל 1537 בידי קצין של גראן, בן אחר בשם מינאס נפל בשבי ב-19 במאי 1539 והוגלה לתימן. בנוסף לכך הכלא המלכותי ליורשי הכתר באמבה גישן הותקף בינואר 1540 מאוחר יותר באותה שנה נהרג לבנה עצמו בקרב ליד דברה דאמו ב-2 בספטמבר. אך השושלת שרדה ובנו של לבנה דנגל, יעקב, הסתתר במערה במחוז שאווה ובן נוסף גלאוודיוס מונה לקיסר לאחר מות לבנה והצליח להשמיד את צבא אדאל בעזרת הפורטוגזים. לאחר שגלאוודיוס נהרג מונה מינאס לקיסר לאחר שחזר מגלותו, זרעו של מינאס שלט באתיופיה עד עלייתו של הקיסר סוסניוס שהיה נכדו של יעקב, הבן שהתחבא במערה וכך התחיל הענף הגונדרי. בן נוסף של יעקב היה מאבותיו של האציל האמהרי נאגסי קראסטוס אשר החל את הענף השאווני במהלך תקופה זו נוצרו עוד שני ענפים בתיגראי ובגוג'ם אך בשונה משאר הענפים, ענפים אלו משתייכים לשושלת בקו נשי ולא גברי.
היסטוריה > קץ שלטונם

הענף הגונדרי עלה לשלטון ושלט באופן רופף באתיופיה במהלך תקופת התחייה האתיופית ותקופת השופטים האתיופית עד לשנת 1855 שנת עלייתו של הקיסר תוודרוס השני שטען למוצא מהשושלת הסולומונית כנצר לקיסר פאסילידס. לאחריו כתר הקיסרים עבר מהשושלת חזרה לשושלת זאגווה במסווה של הקיסר תקלה גיורגיס השני שהיה דרך אמו שייך גם לשושלת הסולומונית לאחר שנהרג יירש אותו הקיסר מהענף התגרי יוהנס הרביעי ולאחר מותו של זה הכתר חזר לשושלת הקיסרים האמהרים בראשותו מלך שאווה מנליק השני. הכתר נשאר עד היום תחת הענף השאווני שייצא מקרבו גם הקיסר היילה סלאסי שניסה להקים שושלת מזרעו והופל במהפכה האתיופית. כיום השושלת עדיין קיימת ומנסה לחזור לשלטון באתיופיה בתור מונרכיה חוקתית, חבריה הפזורים כיום ברחבי העולם הקימו את מועצת הכתר האתיופית - מועצה שתשמור על המשכיות השושלת.
קיסרי השושלת

רשימת קיסרי הענף המרכזי:
הערות שוליים

↑  טענות שאינן מבוססות היסטורית אלא רק מסורתית.
↑  השושלת ששלטה בממלכת שבא.
↑  על פי רשימת קיסרי אתיופיה שהתפרסמה ב-1914 על ידי יורש העצר ראס טפרי לעולם הגדול
↑  שם שלא נבחר באופן אקראי ומשמעותו יכון המלך.
| השושלת הסולומונית |
| --- | --- | --- |
| תור הזהב | יקונו אמלק • יאגבה ציון • סינפה ערד הרביעי • חיזבה אסגד • קידמה אסגד • ג'ין אסגד • סבא אסגד • וואדם ערד • עמדה ציון הראשון • ניואיה קראסטוס • ניואיה מריאם • דווית הראשון • תוודרוס הראשון • יסחק הראשון • אנדראיאס • תקלה מריאם • סארוו ייאסוס • עמדה ייאסוס • זרע יעקב • באדה מריאם הראשון • אסכנדר • עמדה ציון השני • נהואד |  |
| תקופת השפל | דווית השני • גלאוודיוס • מינאס • סרצה דנגל • יעקב • זה דנגל • יעקב |  |
| ענפים | השושלת הגונדרית • השושלת השאוונית • השושלת התיגראינית • השושלת הגוג'אמית |  |
האימפריה האתיופית
המורד האלמוני

המורד האלמוני
המורד האלמוני (ידוע גם כ"איש הטנק") הוא סטודנט סיני אלמוני אשר הונצח באחד הצילומים המפורסמים ביותר במאה ה-20 במהלך אירועי כיכר טיין-אן-מן (1989).
היסטוריה > רקע

אירועי כיכר טיין-אן-מן היו סדרה של מחאות עממיות בסין אשר התרחשו בין 15 באפריל 1989 לבין 4 ביוני באותה השנה, ואשר מרכזן היה בכיכר טיין-אן-מן, הכיכר המרכזית בבירה בייג'ינג. עיקר המחאה היה למעשה "כיבושה" של הכיכר על ידי סטודנטים מרחבי סין אשר דרשו לערוך רפורמות דמוקרטיות במדינה. בתגובה לדרישות הסטודנטים הפעיל הממשל הסיני כוח רב, ושלח כוחות צבא וטנקים לכיכר.
היסטוריה > התצלום

התמונה צולמה ב-5 ביוני 1989 על ידי מספר צלמים מכיוון מלון בייג'ינג ופורסמה בכלי התקשורת. היא הפכה בין לילה לאחד הסמלים של מחאות הסטודנטים בסין והשפעתה על המאבק למען דמוקרטיזציה בסין הייתה רבה. על אף שמספר צלמים צילמו את המורד האלמוני, גרסתו של ג'ף ויידנר (Jeff Widener) שצילם במצלמת Nikon Fe2, היא זו שפורסמה לרוב.
האירוע אירע למחרת היום בו החליטה ממשלת סין להשתמש ביתר כוח כנגד ההפגנות שאירעו בעיר הבירה בייג'ינג. אותו אדם אלמוני ניגש בהליכה אל שורת טנקי Type-59 הסינים ובגופו מנע מהם מלהמשיך בתנועתם. הטנקים איימו תחילה לדרוס אותו, אך נעצרו לבסוף במרחק קצר ממנו. המפגין ניצב מול הטנקים כשבשתי ידיו שני תיקים שבהם נופף להם. לאחר מכן טיפס האיש אל צריח הטנק הקרוב אליו וניהל שיחה קצרה עם החייל שבראשו ועל פי הערכות שאל אותו מדוע הם עושים זאת וקרא להם להסתובב ולחזור בהם. בהמשך לקחו אותו מפגינים אחרים מהקהל והוא נבלע חזרה בהמונים. אותו מורד אלמוני השתמש במחאה מסוג אי-אלימות כנגד הטנקים והפך לסמל של שיטת מחאה זו.
מלבד נושא התמונה שהוא אדם בודד מול שורת טנקים, קומפוזיציית הצילום הפכה אותו למיוחד. העובדה שהתמונה צולמה מגבוה ומרחוק יוצרת מראה של טנקים גדולים וכבדים הניצבים מעל האיש ומגדילים את תחושת האיום. הקו האלכסוני בקומפוזיציית התמונה, המודגש גם על ידי נתיבי הכביש, מעצים אף הוא את הסיטואציה.
ב-1998 הגדיר מגזין טיים את המורד האלמוני כאחד ממאה האנשים המשפיעים ביותר במאה ה-20, וב-2003 הוכתרה התמונה על ידי מגזין לייף כאחד ממאה התצלומים ששינו את העולם.
על אף שהאיש נשאר אלמוני והפך לסמל בולט בין השאר בגלל האלמוניות שלו. קיימות מספר השערות לגבי זהותו. ביניהן נטען כי מדובר בסטודנט בן 19 בשם וואנג וויילי וכן מספר דיווחים לגבי פעילויות נוספות של האיש אך דיווחים אלו טרם אוששו.
ראו גם

אלת הדמוקרטיה
הערות שוליים

↑  טיים 100: המורד האלמוני, טיים, 1999 (באנגלית)'"`UNIQ--templatestyles-00000000-QINU`"'
מרדכי מנשה זילבר

| --- | --- |
אין תמונה חופשית
 לידה:  4 בספטמבר 1951 (בן 73) ג' באלול תשי"א פריז, צרפת 
 כינוי:  ר' מוטל 
 
הרב מרדכי מנשה זילבר (מכונה ר' מוטל; נולד בג' באלול תשי"א, 4 בספטמבר 1951) הוא משפיע חסידי ואדמו"ר של חסידות תולדות יהודה דתלמידי סטוטשין.
ביוגרפיה

נולד לשמחה אלתר, מחסידי סטוטשין. היה תלמידם של האדמו"ר מסטוטשין רבי יהודה הורוביץ, ושל האדמו"ר מאמשינוב רבי יצחק קאליש. למד בישיבת תורה ודעת. בהשתדלות רבי יהודה הורביץ נשאר בבית המדרש ולא יצא להתפרנס. נישא לבתו של הרב משה וולפסון, משגיח ור"מ בישיבת תורה ודעת. הוא עוסק בלימוד ספרי חסידות, כולל בספרי חב"ד וברסלב.
לאחר פטירת רבי יצחק מאמשינוב, החל לנסוע מדי שנה לרבי משולם פייש מטאש, עד שזה חלה.
בשנת תשמ"ב, לאחר פטירת רבי יהודה הורוביץ ומינוי חתנו רבי עובדיה יודקובסקי לרב בית הכנסת, פרשה קבוצה מהחסידות והקימה בית כנסת עצמאי אשר כונה ביהמ"ד תולדות יהודה - דחסידי סטיטשין, ורבי מרדכי מנשה התמנה לרבו וכונה "ראש חבורה". במהלך השנים החל לנהוג באדמו"רות, והחל לערוך 'טיש' בליל שבת ובסעודה שלישית ולקבל קוויטלאך. בשנת תשע"ה, לאחר הסכם עם חצר סטוטשין שבהנהגת הרב יוטקובסקי, שונה שם חצרו ל"קהל תולדות יהודה דתלמידי סטוטשין".
בטיש בליל שבת הוא מספר סיפורים ששמע מרבותיו ובעיקר מרבי יהודה הורוביץ מסטוטושין, ומעוד מקורות, ולאחר מכן שר זמירות שבת ושירים נוספים במשך שעות. בסעודה שלישית הוא אומר מערכה קבלית-חסידית על פרשת השבוע. דברי תורתו בסעודה שלישית מודפסים מדי שבוע בגיליון "דברי תורה".
הוא מוסר שיעור שבועי בבית הכנסת בבורו פארק, ושיעורים חודשיים בויליאמסבורג, לייקווד, מונסי ומונרו. הוא מוסר שיעור בספרים ליקוטי מוהר"ן, אגרא דפרקא, מסילת ישרים ועוד.
בחודשי הקיץ ובימי השובבי"ם נוהג לשהות בישראל וללמוד בישיבת שער השמים. בערך בשנת תש"ס החל למסור שיעורים ולאחר מכן החל לערוך 'טישים' ועם השנים נוצרה קהילת חסידים בישראל. בתקופת שהותו בישראל הוא מוסר שיעורים כמעט מדי יום, בערים שונות ברחבי הארץ.
חסידיו הקימו קהילה ובתי כנסת בירושלים. בארצות הברית בויליאמסבורג, בלייקווד, במונרו, ובמונסי. בשנת תשפ"ג הוקמה בבורו פארק ישיבה גבוהה לבחורים שסיימו את שנות הלימודים בישיבה הגדולה, בשם "ישיבה גבוהה תולדות יהודה".
דרכו בחסידות

תורתו של הרב זילבר מושפעת מדרכו של חותנו הרב וולפסון ומכתבי המהר"ל, חסידות חב"ד, ליקוטי מוהר"ן וספר ברית כהונת עולם. הוא עוסק בקבלה.
הוא תובע משומעיו שיתעמקו בלימוד תורת החסידות כמו שרגילים להתעמק בתורת הנגלה ושלא יסתפקו במועט בעבודת ה'. מדגיש את עניין החיוניות והרגש בעבודת ה', בפרט בחגים ומועדים. תפילותיו נאמרות במתינות. תפילת שחרית נמשכת אצלו למעלה משעתיים, וכן נענועי ארבעת המינים נמשכים כשעתיים. בשמחות של מצווה הוא רוקד לעיתים במשך שעות.
הרב זילבר מבקר אדמו"רות אשר כל מעלתה היא רק היותה ירושה של שושלת אבות.
מספריו

סדרת דברי תורה – שיעורים
משבצות זהב – מדברי תורתו בשבתות וחגים
טבעת הזהב – על ענייני נישואים
ירח האיתנים במשנת החסידות, ברוקלין תשרי תשפ"ה.
משפחתו

לרב זילבר 8 ילדים:
בנו הגדול, הרב שמואל יהודה זילבר, רב קהילת אמונת ישראל בבורו פארק, חתן הרב חיים לייב כץ מסרדהלי.
חתנו, הרב נחמיה בראדט.
חתנו, הרב חיים יצחק אנגלנדר, נכד הנגיד אליש אנגלנדר.
בנו הרב ישראל זילה, חסיד ברסלב. מתגורר במונסי, ומשמש כדמות רוחנית ומשפיע בבית המדרש תולדות יהודה סטוטשין במונסי.
בנו הרב חיים אליעזר, ר"מ בישיבת תולדות יהודה. נשוי לנכדת הרב חיים לייב כץ מסרדהלי.
בנו הרב יחיאל יוסף, חתן הרב אברהם חיים שטיינוורצל, רב ביהמ"ד מטה אפרים.
בנו הרב אהרן, משמש כיד ימינו ומשמשו של אביו. חתן הרב אלימלך מילר.
חתנו הרב אליעזר וולף פרידמן, נכד הרב שלום פרידמן, דיין בלונדון.
לקריאה נוספת

דורש כל תעלומות, משפחה (שבועון), גיליון 1205, י"ח באייר תשע"ה
יחסי החוץ של סן מרינו

דגל סן מרינו
סן מרינו היא מדינה עצמאית, שמקיימת קשרים עם מדינות העולם למרות גודלה הזעיר[דרושה הבהרה]. כמו כן, סן מרינו חברה בארגונים רבים כגון האו"ם, ארגון התיירות העולמי, ארגון הבריאות העולמי, מועצת אירופה, אונסק"ו ועוד.
סן מרינו שומרת על יחסים דיפלומטיים רשמיים עם 108 מדינות. כ-5 מדינות מחזיקות שגרירות או קונסולית כבוד בסן מרינו בעוד שמדינות אחרות מפעילות שגרירויות מייצגות במדינות אחרות, בדרך כלל ברומא, בירת איטליה. סן מרינו מחזיקה קונסוליית כבוד במדינות מסוימות, לרבות ארמניה.
יחסים בילטרליים

| מדינה | תאריך כינון יחסים | הערות |
| --- | --- | --- |
| איחוד האמירויות הערביות איחוד האמירויות הערביות | 2009 | היחסים בין שתי המדינות כוננו ב-29 בינואר 2009 בניו יורק בשולי העצרת הכללית של האו"ם. ההסכמים נוסחו במיוחד בערבית. |
| איראן איראן | 1976 | בין שתי המדינות נחתם הסכם אחד בלבד: כינון יחסים דיפלומטיים רשמיים ברמה הקונסולרית בין הרפובליקה האסלאמית של איראן לבין הרפובליקה המרוממת של סן מרינו - 30 ביולי 1976. |
| אלג'יריה אלג'יריה | 2003 | בין המדינות נחתם הסכם דיפלומטי אחד, כינון יחסים דיפלומטיים בין הרפובליקה האלג'יראית הדמוקרטית העממית לבין הרפובליקה המרוממת של סן מרינו ברמת השגרירות - 13 בפברואר 2003. |
| טורקיה טורקיה | 2005 | היחסים שבין טורקיה לבין סן מרינו הם יחסים ידידותיים ללא כל בעיות ומשברים". הקונסוליה הכללית הטורקית במילאנו הואמנה לסן מרינו עד שנת 2005 |
| ישראל ישראל | 1995 | שתי המדינות חתמו על הסכם ביטול אשרות ב-16 במאי 1977 ועל הסכם העלאת דרג יחסים ב-21 באפריל 1995. |
| מרוקו מרוקו | 2002 | היחסים בין שתי המדינות כוננו ב- 6 בספטמבר 2002 |
| עיראק עיראק | 2011 | היחסים בין שתי המדינות כוננו ב- 7 באפריל 2011 |
| מזרח טימור מזרח טימור | 2004 | סן מרינו ומזרח טימור כוננו את יחסיהן הדיפלומטיים ב-9 בנובמבר 2004. |
| מלזיה מלזיה | 2003 | היחסים בין שתי המדינות כוננו ב-12 בנובמבר 2003 |
| הרפובליקה העממית של סין הרפובליקה העממית של סין | 1971 | שתי המדינות כוננו את יחסיהן הדיפלומטיים ב-8 במאי 1971 אך שיתופי פעולה לא היו בין שתי המדינות עד שנת 2011. |
| רוסיה רוסיה | 1993 | יחסים הדיפלומטיים שבין סן מרינו לרוסיה כוננו ב-30 בספטמבר 1993. |
| הממלכה המאוחדת הממלכה המאוחדת | 1899 | היחסים בין השתיים כוננו בשנת 1899 כשסן מרינו חתמה על הסכם הסגרה עם הממלכה המאוחדת. |
| אוסטרליה אוסטרליה | 1995 | אוסטרליה וסן מרינו כוננו את יחסיהן הדיפלומטיים הרשמיים בשנת 1995 |
| ארגנטינה ארגנטינה | 1994 | היחסים הדיפלומטיים הרשמיים בין המדינות כוננו ב-6 באוקטובר 1994 |
| גרמניה גרמניה | 1995 | היחסים בין השתיים כוננו ב-1 באוקטובר 1995. |
נציגויות של סן מרינו בעולם

אנדורה אנדורה - קונסוליה כללית
ארגנטינה ארגנטינה - קונסוליה כללית ושגרירות
אוסטרליה אוסטרליה - קונסוליה כללית ושגרירות
אוסטריה אוסטריה - שגרירות
בלגיה בלגיה - שגרירות
ברזיל ברזיל - קונסוליה כללית
קנדה קנדה - קונסוליה
קוסטה ריקה קוסטה ריקה - קונסוליה
קובה קובה - קונסוליה
קפריסין קפריסין - קונסוליה כללית
מצרים מצרים - שגרירות
פינלנד פינלנד - קונסוליה כללית
צרפת צרפת - קונסוליה כללית ושגרירות
גאורגיה גאורגיה - קונסוליה כללית
גרמניה גרמניה - שתי קונסוליות כלליות
יוון יוון - קונסוליה
הונגריה הונגריה - שגרירות
הודו הודו - קונסוליה כללית
אירלנד אירלנד - קונסוליה כללית
ישראל ישראל - קונסוליה
איטליה איטליה - 10 קונסוליות כלליות ושגרירות
יפן יפן - קונסוליה וקונסוליה כללית
לבנון לבנון - קונסוליה כללית
מלטה מלטה - קונסוליה כללית
מונקו מונקו - קונסוליה
פנמה פנמה - קונסוליה
פולין פולין - קונסוליה כללית
פורטוגל פורטוגל - קונסוליה
רומניה רומניה - קונסוליה
רוסיה רוסיה - קונסוליית כבוד
רומניה רומניה - שגרירות
דרום אפריקה דרום אפריקה - קונסוליה כללית
נציגויות בסן מרינו

אוסטריה אוסטריה - קונסוליה כללית
קנדה קנדה - שגרירות
קרואטיה קרואטיה - קונסוליה כללית
איטליה איטליה - שגרירות
מלטה מלטה - קונסוליית כבוד
קריית הוותיקן קריית הוותיקן - שגרירות.
המסדר הריבוני הצבאי של מלטה - שגרירות.
יחסי החוץ של קטר

קטר קיבלה עצמאות מלאה מבריטניה ב-3 בספטמבר 1971. מדינות ערב היו הראשונות שהכירו בקטר וקטר זכתה להיכנס לליגה הערבית עוד לפני שהיא נכנסה לאו"ם. קטר כוננה יחסים עם הגוש המזרחי והמדינות הקומוניסטיות בעולם בשנים 1985–1990. העצמאות של קטר התקבלה באהדה, וקטר התקבלה גם לאופ"ק וגם למועצת שיתוף הפעולה של מדינות המפרץ בשנים הראשונות לעצמאותה.
חשיבותה של קטר בזירה הבינלאומית עלתה במהלך השנים והיא החלה להיות מעורבת במאורעות בינלאומיים, ובהם: אירוח מונדיאל 2022 ופרשת השחיתות הקטרית בפרלמנט האירופי.
קטר גם מטפחת קשרים הדוקים עם מעצמות מערביות, ובעיקר ארצות הברית ובריטניה. אל חודייד אייר בייס, בסיס חיל אוויר גדול הממוקם בקטר, משמש את בריטניה ואת ארצות הברית כאחד. קטר מנהלת קשרים גם עם העולם העוין את מערב כגון: איראן, חמאס, האחים המוסלמים וגורמים מוסלמים רדיקליים בסוריה.
אוכלוסיית קטר מונה כ-2.2 מיליון בני אדם, אולם רק 290,000 מהם אזרחים. השאר הם מהגרי עבודה הסובלים מהפרות חמורות של זכויות אדם לרבות תנאי עבודה קשים, התעללות על ידי מעסיקים, וגנבות של דרכונים ומסמכי הגירה אחרים. הפגיעה בזכויות אדם על ידי קטר הביאה לביקורת מצד מדינות המערב. קטר היא גם אחת המדינות היחידות בעולם בה אזרחים בלבד פטורים מתשלומי מיסים והמהגרים חייבים במס.
קטר חברה בארגון לשיתוף פעולה אסלאמי ובמועצת אחדות כלכלות ערב.
ב-5 ביוני 2017 הודיעו מצרים, ערב הסעודית, בחריין, איחוד האמירויות ומדינות נוספות על ניתוק היחסים הדיפלומטיים עם קטר בעקבות תמיכתה באיראן ובארגוני טרור בהמשך הצטרפו מדינות נוספות לניתוק הקשרים, אך בשנים 2019–2023 חודשו היחסים עם מצרים, ערב הסעודית, בחריין ואיחוד האמירויות.
יחסים עם מדינות > אפריקה

| מדינה | פרטים | שגרירויות |
| --- | --- | --- |
אוגנדה: 
אנגולה: 
אריתריאה: 
| אתיופיה | היחסים בין אתיופיה לקטר הם יחסים מתוחים עקב האשמות של אתיופיה בנוגע ל"הפרות שקט" באתיופיה וסומליה. | נכון ל-2016, אף אחת מן השתיים לא מינתה שגריר תושב אצל האחרת. |
בוטסואנה: 
בורונדי: 
בורקינה פאסו: 
בנין: 
גאנה: 
גבון: 
ג'יבוטי: 
גינאה: 
גינאה ביסאו: 
גינאה המשוונית: 
גמביה: 
דרום אפריקה: 
דרום סודאן: 
| זימבבואה | זימבבואה נאחזת בקטר ובניסיון שיש לאנשיה עם גז טבעי ונפט כדי לספק את צרכיה של בירתה הארארה. קטר השקיעה 1.5 מיליארד דולר אמריקני בהקמת בית זיקוק בזימבבואה. ממשלותיהן של שתי המדינות שואפות למסד ולבסס את יחסי המסחר שבין השתיים. אף על פי שבקטר קהילות אפריקניות ואסייתיות רבות, אין קהילה זימבבואית בקטר. עזרה מן מדינות ערב והמזרח התיכון הכרחית לזימבבואה מפני שנשיאה רוברט מוגאבה מנודה על ידי המערב. קטר איירווייז מפעילה קו טיסה לזימבבואה מינואר 2016 וקטר עזרה להקים מלון פאר בהארארה. |  שגרירות קטר בפרטוריה שבדרום אפריקה משמשת גם כשגרירותה של קטר בזימבבואה  שגרירות זימבבואה בכווית משמשת גם שגרירות זימבבואה בקטר. |
זמביה: 
חוף השנהב: 
טוגו: 
טנזניה: 
כף ורדה: 
ליבריה: 
לסוטו: 
מאוריטניה: 
מאוריציוס: 
מאלי: 
מדגסקר: 
מוזמביק: 
מלאווי: 
הרפובליקה המרכז-אפריקאית: 
ניגריה: 
ניז'ר: 
נמיביה: 
סאו טומה ופרינסיפה: 
סודאן: 
סווזילנד: 
| סומליה | היחסים בין סומליה לקטר הם יחסים חמים על רקע שיתוף הפעולה הגדול שבין שתי המדינות והעזרה ההדדית שביניהן. בין שתי המדינות כוננו יחסים דיפלומטיים רשמיים בשנות ה-70. קטר תמכה ובירכה על תוצאות ועידת הפיוס הלאומית הסומלית שנערכה בג'יבוטי בשנת 2000. קטר ציינה כי "תשמח לעזור לסומליה בכל הקשור למשברים פוליטיים וביטחוניים, ויחד הן ייצאו מהמשבר". | * סומליה מחזיקה שגרירות רשמית בדוחה אשר בקטר ובראשה עומד השגריר עומר אדריס. קטר מחזיקה שגרירות במוגדישו שבסומליה ובראשה עומד השגריר חסן בן חמזה אסד מוחמד. |
סיירה לאון: 
סיישל: 
סנגל: 
צ'אד: 
קומורו: 
הרפובליקה של קונגו: 
הרפובליקה הדמוקרטית של קונגו: 
קמרון: 
| קניה | היחסים הדיפלומטיים בין המדינות כוננו בשנת 2003. שתי המדינות חתמו על הסכמי שיתוף פעולה בתחומים: סחר, תעשייה, אנרגיה, תקשורת, תחבורה, בנייה, עבודה, תיירות וחקלאות. קטר תכשיר את הנהלת הנמל החדש שהוקם בקניה ותעסיק יותר מהגרים בענפי התחבורה והתעופה. ישנם נתיבי ספנות ישירים ממומבסה לדוחה וטיסות ישירות מניירובי לדוחה. בשנת 2011 הייצוא של קניה לקטר היה 53 מיליון שילינג קנייתי (580,000 דולר אמריקני) והייצוא של קטר לקניה הסתכם ב-1.01 מיליארד שילינג קנייתי (11 מיליון דולר אמריקאי). היצוא העיקרי של קניה לקטר הוא של מזון. היצוא העיקרי של קטר לקניה הוא של כימיקלים, דשנים, פלסטיק וריהוט. בחודש אפריל בשנת 2014, הנשיא הקנייתי אוהורו קניאטה נסע לביקור בקטר בו נפגש עם אמיר קטר תמים בן חמד אאל ת'אני. קטר היא המדינה הראשונה במפרץ הפרסי שקבעה אמנת כפל מס עם קניה. |  קניה מחזיקה שגרירות רשמית בדוחה - נפתחה ב-2010.  השגרירות הקנייתית בדוחה |
רואנדה:
יחסים עם מדינות > אוקיאניה

| מדינה | פרטים |
| --- | --- |
אוסטרליה: בין הקהילייה של אוסטרליה למדינת קטר מתקיימים יחסים דיפלומטים חלקיים. אוסטרליה לא מינתה שגריר תושב בקטר.  ב-2012 קטר פתחה שגרירות חדשה בקנברה שבטריטוריית הבירה האוסטרלית, ואוסטרליה, כמחווה, מינתה את שגרירה באיחוד האמירויות הערביות היושב בשגרירות באבו דאבי לשגרירה בקטר, בנוסף למשרתו. זו הייתה הפעם הראשונה שבה מינתה אוסטרליה שגריר לקטר.
איי מרשל: 
איי שלמה: 
ונואטו: 
טובאלו: 
טונגה: 
מיקרונזיה: 
נאורו: 
ניו זילנד: 
סמואה: 
פיג'י: 
פלאו: 
פפואה גינאה החדשה: 
קיריבטי: היחסים בין מדינת קטר לרפובליקה של קיריבטי כוננו ב-29 במרץ בשנת 2016 בחתימה על הצהרה משותפת לכינון יחסים דיפלומטיים. ההצהרה המשותפת נחתמה על ידי הנציגה הקבועה של אמיר קטר לשגרירות באו"ם, שייח'ה עאליה אחמד בן סייף אאל ת'אני מטעם מדינת קטר, בזמן שהרפובליקה של קיריבטי שלחה את שגרירת האו"ם שלה מטואוריקה בארו לחתום על ההצהרה. החתימה התקיימה עקב הרצון של קיריבטי וקטר לשתף פעולה בנושאים כלכליים, פוליטיים, מסחריים, מדעיים ובתחומים טכנולוגיים ותרבותיים. כמו כן הוצהרו התנאים הללו ליחסים: "היחסים יכוננו על פי עקרונותיה של מגילת האומות המאוחדות ועל בסיס של דו-קיום בשלום, שוויון, כבוד הדדי עבור ריבונותה של האחרת ואי התערבות בנושאים פנימיים שלא קשורים למדינה השנייה. ההצהרה נחתמה במטה משלחת קטר לאו"ם ברובע מנהטן שבניו יורק סיטי.
המשבר הדיפלומטי (2017–2019)

המשבר הדיפלומטי של קטר החל כאשר ערב הסעודית, מצרים, איחוד האמירויות הערביות ובחריין ניתקו את כל יחסיהן הדיפלומטיים עם קטר ב-5 ביוני 2017. ניתוק היחסים כלל עזיבה מידית של שגרירי קטר את מדינות אלו ואיסור רשמי של המדינות על נסיעה לקטר - כל השוהים בה התבקשו לצאת משטחה בהקדם האפשרי. גם הסחר נאסר וכתוצאה מכך קטר נכנסה למשבר כלכלי קטן מכיוון שהסחר העיקרי של קטר הוא עם שתי מדינות: ערב הסעודית ומצרים, שכאמור ניתקו יחסיהן עם קטר. ארבע המדינות ניתקו את יחסיהן עם קטר בטענה שהיא מסייעת במימון ארגוני טרור כמו: חמאס, חזבאללה, הג'יהאד האסלאמי וכו', גם נשיא ארצות הברית דונלד טראמפ האשים את קטר האשמה זו.
לאחר ניתוק היחסים המוחלט והתמיהה הקטרית לניתוק היחסים ארבע המדינות הסוניות החלו בכתיבה של רשימת דרישות לקטר שלאחריהן הסחר יחודש והמשבר הדיפלומטי יסתיים, הרשימה הועברה לקטר בתיווך כווית. המדינות נתנו לקטר אולטימטום של עשרה ימים למלא אחר כל הדרישות, הכוללות גם תשלום "קנס" בסכום שלא צוין. קטר לא עמדה באולטימטום ואף חידשה יחסים עם איראן השיעית הקיצונית, המשבר רק הוחרף ומדינות רבות נוספות הורידו את דרג יחסיהן עם קטר (צ'אד, ירדן, ניז'ר) והטילו עליה סנקציות כמו סגירת משרדי אל ג'זירה בתחומן (ישראל, קומורו).
מצרים (2021), בחריין (2023), ערב הסעודית (2023) ואיחוד האמירויות (2023) חידשו מאז את היחסים עם קטר.
נציגויות בקטר

שגרירות בדוחה:
אפגניסטן
אלבניה
אלג'יריה
ארגנטינה
אוסטריה
אזרבייג'ן
בנגלדש
בלארוס
בלגיה
בנין
בוסניה והרצגובינה
ברזיל
ברוניי
בולגריה
קנדה
הרפובליקה המרכז-אפריקאית
צ'אד
הרפובליקה העממית של סין
קומורו
קוסטה ריקה
קרואטיה
קובה
קפריסין
ג'יבוטי
הרפובליקה הדומיניקנית
אקוודור
מצרים
אל סלוודור
אתיופיה
צרפת
גמביה
גאורגיה
גרמניה
יוון
הונגריה
הודו
אינדונזיה
איראן
עיראק
איטליה
יפן
ירדן
קזחסטן
קניה
קוריאה הדרומית
כווית
קירגיזסטן
לבנון
ליבריה
לוב
מקדוניה
מלזיה
מאוריטניה
מקסיקו
מולדובה
מרוקו
נפאל
הולנד
ניז'ר
ניגריה
עומאן
פקיסטן
הרשות הפלסטינית
פנמה
פרגוואי
פרו
הפיליפינים
פולין
פורטוגל
רומניה
רוסיה
ערב הסעודית
סנגל
סרביה
סינגפור
סומליה
דרום אפריקה
ספרד
סרי לנקה
סודאן
סווזילנד
שוודיה
שווייץ
סוריה
טג'יקיסטן
תאילנד
תוניסיה
טורקיה
אוקראינה
איחוד האמירויות הערביות
הממלכה המאוחדת
ארצות הברית
אורוגוואי
ונצואלה
וייטנאם
תימן
רוברט סוברה

רוברט סוברה (בפולנית: Robert Sobera; נולד ב-19 בינואר 1991) הוא אתלט פולני, אלוף אירופה (אמסטרדם 2016) בקפיצה במוט.
ביוגרפיה

סוברה נולד בוורוצלב שבפולין.
ביוגרפיה > 2013

באליפות אירופה באולם שנערכה בגטבורג שבשוודיה במרץ סיים במקום שישי בקפיצה במוט בשיא אישי חדש של 5.71 מטר. בשלב המוקדמות קבע שיא אישי חדש של 5.60 מטר.
ביוגרפיה > 2013 > סגן אלוף אירופה עד גיל 23

באליפות אירופה עד גיל 23 שנערכה בטמפרה שבפינלנד ביולי זכה במדליית כסף בתוצאה של 5.60 מטר.
באליפות העולם שנערכה במוסקבה שברוסיה באוגוסט לא הצליח לקבוע תוצאה במוקדמות קפיצה במוט.
ביוגרפיה > 2014

באליפות העולם באולם שנערכה בסופוט שבפולין במרץ סיים במקום שישי בקפיצה במוט בתוצאה של 5.65 מטר.
באליפות אירופה שנערכה בציריך שבשווייץ באוגוסט לא הצליח לקבוע תוצאה בגמר קפיצה במוט.
ביוגרפיה > 2015

באליפות אירופה באולם שנערכה בפראג שבצ'כיה במרץ סיים במקום רביעי בקפיצה במוט בתוצאה של 5.80 מטר.
ביוגרפיה > 2015 > מדליית ארד באוניברסיאדה

באוניברסיאדת קוואנגג'ו שנערכה ביולי זכה במדליית ארד בקפיצה במוט בתוצאה של 5.50 מטר.
באליפות העולם שנערכה בבייג'ינג שברפובליקה העממית של סין באוגוסט סיים במקום 15 בקפיצה במוט בתוצאה של 5.50 מטר.
ביוגרפיה > 2016

באליפות העולם באולם שנערכה בפורטלנד שבאורגון, ארצות הברית, במרץ, סיים במקום שישי בקפיצה במוט בתוצאה של 5.65 מטר.
ביוגרפיה > 2016 > אלוף אירופה

באליפות אירופה שנערכה באמסטרדם שבהולנד ביולי זכה במדליית זהב בקפיצה במוט בתוצאה של 5.60 מטר, לפני יאן קודליצ'קה מצ'כיה (5.60 מטר) ורוברט רנר מסלובניה (5.50 מטר).
באולימפיאדת ריו דה ז'ניירו שנערכה באוגוסט סיים במקום 13 בקפיצה במוט בתוצאה של 5.60 מטר.
ביוגרפיה > 2018

באליפות אירופה שנערכה בברלין שבגרמניה באוגוסט סיים במקום 25 בקפיצה במוט בתוצאה של 5.36 מטר.
ביוגרפיה > 2019

באליפות אירופה באולם שנערכה בגלאזגו שבממלכה המאוחדת במרץ סיים במקום עשירי בקפיצה במוט בתוצאה של 5.50 מטר.
באליפות העולם שנערכה בדוחה שבקטר בספטמבר-אוקטובר סיים במקום 19 בקפיצה במוט בתוצאה של 5.60 מטר.
ביוגרפיה > 2021

באליפות אירופה באולם שנערכה בטורון שבפולין במרץ סיים במקום שביעי בקפיצה במוט בתוצאה של 5.50 מטר.
באולימפיאדת טוקיו שנערכה ביולי-אוגוסט סיים במקום 15 בקפיצה במוט בתוצאה של 5.65 מטר.
ביוגרפיה > 2022

באליפות העולם שנערכה ביוג'ין שבאורגון, ארצות הברית, ביולי, סיים במקום 24 בקפיצה במוט בתוצאה של 5.50 מטר.
באליפות אירופה שנערכה באוגוסט במינכן שבגרמניה סיים במקום 15 בקפיצה במוט בתוצאה של 5.50 מטר.
ביוגרפיה > 2023

באליפות העולם שנערכה בבודפשט שבהונגריה באוגוסט סיים במקום 12 בקפיצה במוט בתוצאה של 5.55 מטר.
ביוגרפיה > 2024

באליפות אירופה שנערכה ברומא שבאיטליה ביוני לא הצליח לקבוע תוצאה במוקדמות קפיצה במוט.
באולימפיאדת פריז שנערכה באוגוסט סיים במקום 15 בקפיצה במוט בתוצאה של 5.60 מטר.
שיאים אישיים > אצטדיון

קפיצה במוט: 5.80 מטר (2014)
שיאים אישיים > אולם

קפיצה במוט: 5.81 מטר (2015)